อาเล็กซานดาร์ มิตรอวิช

อาเล็กซานดาร์ มิตรอวิช (; เกิด 16 กันยายน ค.ศ. 1994) เป็นนักฟุตบอลอาชีพชาวเซอร์เบีย ตำแหน่งกองหน้า ปัจจุบันเล่นให้กับอัลฮิลาลและทีมชาติเซอร์เบีย มิตรอวิชได้รับการบันทึกว่าเป็นผู้ยิงประตูสูงสุดให้กับทีมชาติเซอร์เบีย ที่จำนวน 41 ประตู เมื่อเขาอายุ 18 ปี ได้รับคัดเลือกให้ติด 1 ใน 10 นักเตะพรสวรรค์รุ่นอายุไม่เกิน 19 ปีโดยผู้สื่อข่าวยูฟ่า

มิตรอวิชจบหลักสูตรเยาวชนจากปาร์ตีซาน และได้ย้ายไปอันเดอร์เลคต์ด้วยค่าตัว 5 ล้านยูโร เขาทำได้ 44 ประตูจากการลงเล่น 90 นัดจากทุกรายการในช่วงสองฤดูกาล เขาพาทีมชนะเลิศเบลเจียนโปรลีกในฤดูกาลแรก และได้รับรางวัลดาวซัลโวในฤดูกาลที่สอง ต่อมาปี ค.ศ. 2015 เขาย้ายไปนิวคาสเซิลยูไนเต็ดด้วยค่าตัว 13 ล้านปอนด์ และในปี ค.ศ. 2018 เขาถูกปล่อยยืมตัวให้กับฟูลัม และย้ายไปร่วมทีมอย่างถาวร ภายหลังจากที่พาทีมเลื่อนชั้นสู่พรีเมียร์ลีกได้สำเร็จ

มิตรอวิชพาทีมชาติเซอร์เบียชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2013 และได้รับการลงคะแนนให้เป็นผู้เล่นยอดเยี่ยมของการแข่งขัน หลังจากนั้น เขาถูกเรียกตัวติดทีมชาติชุดใหญ่อย่างสม่ำเสมอ และได้เข้าร่วมการแข่งขันฟุตบอลโลก 2018

 อ้างอิง 

 แหล่งข้อมูลอื่น 





หมวดหมู่:นักฟุตบอลชาวเซอร์เบีย
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นราชสโมสรกีฬาอันเดอร์เลคต์
หมวดหมู่:ผู้เล่นสโมสรฟุตบอลอัลฮิลาล
หมวดหมู่:นักฟุตบอลทีมชาติเซอร์เบีย
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในซาอุดีโปรเฟสชันนัลลีก